Qaamaneq takkuteqqippoq

Angajulliit atuarfiat

*Qaamaneq takkuteqqippoq podcastini qulingiluaasuni ataasiuvoq, Kangiatalu Illorsuanut Katrine Nyholmimit pilersitaalluni.*

**Atuartitsissut**

Atuartitsissutit akimorlugit – oqaatsit, nipilersorneq pinngortitalerinerlu.

**Ilikkagassatut anguniagassat**

* Kaperlattarneq seqernullu kaaviinnartarnera, kiisalu qaamaneq arsarnerninngaanneersoq, ullorissaneersoq qaammammeersorlugu pillugit atuartut tunngaviusumik ilisimasaqalissapput.
* Kangiata eqqaani qaasuitsullu killeqarfiata avannaani seqernup pingaasusaanik atuartut ilisimasaqalissapput.
* Attaveqatigiinnermi suleqatiginnermilu piginnaasat atorlugit atuartut sungiusassapput

**Aaqqissuussineq**

Atuartut marlukkaarlutik ataasiakkaarlutilluunnit sulinissaat innersuussutigaarput. Atuartut ataasiakkaat piginnaasaasa ineriartortinnerat sorleq iluarnerunersoq apeqqutaatillugu. Kammaginerpaasap suleqatigilluarsinnaanerata pisariaqannginnera eqqummaariffigiuk. Atuartut akornanni suleqatigiinneq suleqatigiinnermut tunngavoq, katerisimaarnissaq kisiat pinnagu.

**Atuakkamut Book Creatorimut ilitsersuut**

Book Creatorimi atuagaq*Qaamaneq takkuteqqippoq*atuartut atuagaraat podcastimut *Qaamaneq takkuteqqippoq*-mut atasoq.

Podcastip 04:41 sivisussuseraa.

Atuartut misussuerusussusaat, misileerusussusaat pilersitserusussusaallu aallaavigalugu ingerlaneq aaqqissuussaavoq.

Ingerlaneq immikkoortunut pingasunut agguagaavoq:

* Podcastip tusarnaannginnerani sulineq.
* Podcastip tusarnaarnera suliarineralu.
* Podcastimit sammisat ilisimasallu aallaavigalugit sulineq.

Podcastip atuartunut ilisaritinnginnerani tusarnaaqqaaruk.

**Atuartut atuagaanni Book Creatorimi ”Qaamaneq takkuteqqippoq”-mi quppernermiit quppernermut ilitsersuut**

**Kangiata Illorsuanut tikilluarit qupperneq 4-7**

Atuartut Kangiata Illorsuata assingi marluk takussavaat, aasakkut ukiukkullu.

Klassemi oqaluuserisinnaavarsi:

●    Kangiata Illorsua suunersoq.

* Kangiata Illorsuata eqqaa qanoq isikkoqarpa.
* Aasap ukiullu assigiinngissusaat.
* Najugassinni aasap ukiullu qanoq assigiinngitsigippat.

**Nunap assinga Ilulissat qupperneq 8-9**

Nunap assinga oqaluuserisiuk, aamma Ilulissani inuit qassit najugaqarpat, qassillu illoqarfinni nunaqarfinniluunniit najugaqarpat?

**Nunap assinga Seqinniarfik qupperneq 10-11**

Atuartut nunap assinga Ilulissat isiginnaassavaat. Tikkuuteqarpoq, tassani Seqinniarfik sumiinnersoq takuneqarsinnaavoq. Titarneq aappaluttumi Kangiata Illorsuaniit Seqinniarfimmut aqqut takuneqarsinnaavoq.

Klassemi oqaluuserisinnaavarsi:

* Seqinniarfik Kangiata Illorsuaniit qanoq ungasitsigiva.
* Soormitaava qattunermiit seqernup takkuteqqinnera alakkarneqartarpa.
* Kangiata Illorsuata qaavaniit Seqinniarfiup tungaanut atuartut misigitikkit (Assit qupperneq 4-7-miittut atorneqarsinnaapput).

**Uani najugaqarpunga qupperneq 12-13**

Atuartut Nunarsuup assingata ilaa takussavaat.

Atuartut tikkuut aappaluttoq atorlugu sumi najugaqarnerlutik takutissavaat.

Tikkuut karsimi qaqortumiippoq nunallu assingatigoortinneqassaaq.

Klassemi oqaluuserisinnaavarsi:

* Illoqarfissi nunaqarfissiluunniit Ilulissanut naleqqiullugu assigiinngissusaat assigiissusaallu.

**Tusarnaarit oqaluttuarlutillu qupperneq 14-15**

Maanna atuartut podcasti *Qaamaneq takkuteqqippoq* tusarnaassavaat. Qupperneq 14-imi asseq toorlugu podcasti nassaarisinnaavat.

Atuartut marlukkaarnissaat eqimattaaqqatulluunniit sulinissaat innersuussutigineqarpoq.

Atuartut [Walk and Talk](https://nam12.safelinks.protection.outlook.com/?url=https%3A%2F%2Femu.dk%2Fgrundskole%2Ffysikkemi%2Fkommunikation%2Fwalk-and-talk&data=05%7C01%7C%7C94e042db1fbc4cf93c3608da6b4d7e38%7C84df9e7fe9f640afb435aaaaaaaaaaaa%7C1%7C0%7C637940277833693698%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=5cj20trMZsflUxSwwd0fvBF%2FrpdZthpGkkt8zLzNSAo%3D&reserved=0) ertikkit podcasti oqaluuseriutigalugu.

Qupperneq 15-imi podcastimi suna pingaartutut ilanngutissanerlugu atuartut oqaluuserissavaat. Oqalulluni pullartaasannguani allataq, assit nipimilluunniit immiussat toqqarsinnaavaat.

*Nipimik immiussineq*

Book Creator App-imi imannak nipimik immiussisoqartarpoq:

1. **+** tooruk
2. **Add Sound** toqqaruk
3. **Toortagaq aappaluttoq** tooruk
4. Immiussineq naammassippat **toortagaq aappaluttoq** tooqqiguk
5. **Yes** tooruk

Book Creator web-imi imannak nipimik immiussisoqartarpoq:

1. **+**tooruk

2. **Optag**toqqaruk

3. **Start optagelse** tooruk

4.Immiussineq naammassippat **stop optagelse** tooruk

5. **brug optagelse** tooruk

Maanna immiussaq nipip ilisarnaataatut takuneqarsinnaavoq. Ilisarnaat kissaatigisamut ilineqarsinnaavoq. Immiussaq tusarnaaqattaarneqarsinnaavoq.

Klassit katersuunnerat

Qupperneq 14-15 suliaralugu naammassippat, klassi ataatsimoorluni oqaloqatigiinnissaa innersuussutigineqarpoq. Allattarfissuarmi taaguutit oqaatsillu pingaaruteqartut allannissaat titartarlugilluunniit innersuussutigaarput.

Klassemi oqaluuserineqarsinnaaput:

* Atuartut podcastimut tusarnaarnerminni suna tupaallaatigivaat.
* Taaguutit oqaatsillu pingaarutillit atuartut podcastimi nalaataat.

Ataatungaani oqaloqatigiinnissamut isumassarsiorsinnaavutit.

* Januar – 13. januar

Ulloq taanna qaamaneq Ilulissanut uteqqittarpoq. Ukiumi ulloq pingaarnersaavoq. Lisap, pinngortitaq angalaarnissarlu qilanaaralugit, oqaluttuarpoq. Atuarfinni atuartut seqiniliussapput igalaanullu nivinngarlugit. Novembarip 29-aniit januaarip 13-anut seqineqarneq ajorpoq. Pisinnaasut piumasullu tamarmik Seqinniarfimmi seqinniartarput. Taamaaseriarlutik erinarsortarput, kaagisorlutik kaffisorlutillu. Ulloq 13. januar kalaallinut Ilulissaniittunut pingaaruteqartorujuuvoq.

*Sooruna ulloq 13. januar qaamaneq Ilulissanut takkuteqqittartoq?*

*Ullut suut ilinnut pingaaruteqarpat?*

* Juulli Poorskilu – Kristumiut ullui nalliuttut marluk Lisap taasai.

Ulloq januaarip 13-iat kalaallinut iluliarmiunut pingaaruteqaraluartoq, kristumiutut ullut nalliuttut aamma pingaarutqartorujuupput.

*Ullut nalliuttut allat aamma nalunngiligit?*

*Upperisanit allaniit kristumiuunngitsuniit ullut nalliuttut allat nalunngiligit?*

* Ileqqut – kikkut tamarmik pisinnaasut piumasullu Seqinniarfiliartarput seqinerlu tikilluaqqullugu erinarsortarlutik. Ulloq januaarip 13-iat, kalaallinut Ilulissaniittunut, ulloq immikkuullarissuuvoq pingaaruteqarlunilu, tassami seqernup tikilluaqqunera ileqquuvoq. Taava erinarsortarput, kaffisorlutik kaagittorlutillu. Erinarsugaat ateqarpoq: ”Seqernup qungujulluni nunarput nuilaaraa”. Maanna ullunut qaamasunut kissartunullu qilanaarsinnaalerput.

*Ileqqoq sunaava, ileqqut allat suut nalunngiligit?*

*Ileqqunik allanik pinngortitamik nalliussisunik nalunngisaqarpit?*

* Seqineq – seqineqarfitsinni ulloriaq. Taannaqanngippat, inuuneq maannakkutut nalunngisarputut issanngikkaluarpoq.

Ilulissani atuartut pappilissamik seqiniliussapput, klassiminnut nivinngagassaminnik, ulloq januaarip 13-iani seqernup takkuteqqinnera nalliuttorsiutiginiarlugu.

*Seqineqanngikkaluarpat, nunarsuaq qanoq isikkoqassagaluarpa? Maani seqineqanngitsumi inuusinnaassagaluarpugut?*

*Qaqugumulluunniit seqernup qamissinnaanera ilimagaajuk?*

* Seqineq kaaviinnartoq – pinngortitami pisoq qaasuitsup killeqarfiata avannaani nassaassaavoq, tassani sapaatit akunnerini arlalinni seqineq tarrinneq ajorpoq.

Lisa oqaluttuarpoq, nalunaaqutaq malinneqarneq ajortoq, perlilileruit nerissaatit, qasuguillu innassaatit. Tassa pinngortitaq malillugu inuuneq.

*Ulluinnarni nalunaaqutaq malinngikkukku, sussagaluarpit?*

*Maanna ulluinnarnut qanoq naleqquppa?*

**Allattaavinga qupperneq 16-17**

Maanna atuartut podcasti pillugu ilisimasaminnik suliaqassapput. Suliamut tunngasunik taaguutit allattarfissuarmi allannerini atuartut ikiukkit. Atuartut nipinik, assinik allatanillu suliaqarsinnaapput.

*Assinik ikkussineq*

Book Creator webimi imannak assinik ikkussisarput:

1. Sinaakkutaa tooruk
2. **billeder** toqqaruk
3. Assilissanik atugassarnik ujarlerit, imaluunniit assiliaateqaruit nammineq titartarsimasarnik ikkunniakkannik ”overfør fra computer” toqqaruk.
4. Asseq kissaatigisaq tooruk
5. tilføj tooruk

Book Creator app-imi imannak assimik ikkussisarput:

1. Sinaakkutaa tooruk
2. **+** tooruk
3. Kamera toqqaruk
4. Titartakkat assiliuk
5. **brug billede** toqqaruk

Atuartut aamma titartaasinnaapput quppernernullu ikkullugit. Qulaanitut nassiuakkatut assit ikkutikkit.

Allattaavik ingerlaneq tamaat pisariaqartitaq malillugu alakkaqqinneqarsinnaavoq.

**Qaamaneq pillugu ilisimasat qupperneq 18-21**

Maanna atuartut qaamaneq pillugu suliaqassapput. Qupperneq 18-imi kaperlaap qaamanerullu takkuteqqinnerata assigiinngissutaat naatsunnguamik allaaserineqarpoq; aamma naatsunnguamik qaamaneq suunersoq allaqqavoq. [Uani](https://videnskab.dk/sporg-videnskaben/hvad-er-lys) ilisimasaqarnerulerit. Qupperneq 19-imi asseqarpoq sisamanik, seqernup kaaviinnarfia, arsarnerit, qilak unnuakkut kaperlallu. Atuartunut allataq atuartiguk sanilitillu oqaloqatigiitikkit taanna assillu pillugit.

Qupperneq 20-mi nittartakkat tallimat ikkunneqarsimapput, seqinermut, qaammammut, ullorissanut, seqernup kaaviinnarfianut, arsarnernut kaperlammullu tunngapput.

Atuartunut nittartakkat takutikkit videolu isiginnaartillugu. Taassuma kingorna apeqqutit qupperneq 21-miittut akineqassapput. Boksimi oqaatsit eqqaamassutit allassinnaavaat, imatut ateqarpoq ”uani oqaatsit eqqaamassutit allakkit”.

Qupperneq 18-21 pillugu klassip katersuunnissaa innersuutigaarput. Ingerlariaaseq taanna taaguutinut atuartut ilisimasanik nassaarnissaat kiisalu nutaanik taaguutinut ilisimasaqalernissaat periarfissiissutigineqarpoq.

**Seqinermut nunarsuup ingerlavia pillugu ilisimasat qupperneq 22-23**

Maanna atuartut seqinermut nunarsuup ingerlavia pillugu suliaqassapput. Sooq qaasuitsup killeqarfiani ukiukkut kaperlattarnersoq aasakkullu seqernup kaaviinnartarnerata paasineqarnissaa anguniarneqarpoq.

Qupperneq 23-mi Youtubemi video pillugu qupperneq 22-mi ilisaritsisinermik naatsumik allataqarpoq. Atuartunut allataq atuarteqqaaruk, taava video Youtubemiittoq takutillugu.

Oqalulluni pullartani qernertuni marlunnik, klassimi oqaluuserisinnasassinnik apeqquteqarpoq.

Apeqqutinut amerlanernut aajuku siunnersuutit:

* *Nunarsuup seqineq kaavikkaa, nalunnginneqartuaannarnikuua?*
* *Nunarsupp uiganerata qanoq uku sunnertarpai?*
  + *Ullup unnuallu assigiinngissusaat?*
  + *Ukiup kaajallakkiartornera?*

[Uani](https://planetarium.dk/viden/solsystemet/) seqineqarfik ilisimaneruleruk.

**Oqalugiaat tikilluaqqussut erinarsuulluunniit nersorinnissut qupperneq 24-25**

Maanna atuartut Kangiata Illorsuata qaavani naapillutik takorluussavaat. Ulloq 13. januariuvoq, Seqinniarfimmukarlutillu seqernup killigusaami nuinera nalliuttorsiutigissavaat.

Suliat assigiinngitsut marluk toqqarsinnavaat.

1. *Oqalugiaat tikilluaqqussut* imaluunniit *erinarsuut nersorinnissut* nipilersuutitalerlugu sanassavaat. Arlaalluunniit toqqarneqaraluarpat, suliaat qaamanermut nersorinninnermut Seqinniarfimmi atorneqassaaq.
2. Qupperneq 26-29-mi isumassarsiorsinnaapput, tassaniipput podcastimiit erinarsuut kalaallisut qallunaatullu lydfiilitullu. Qupperneq 27-mi lydfiili Seqineq toorlugu appisimaarneqarsinnaavoq.

Kalaallisuujusinnaavoq, qallunaatut tuluttulluunniit.

Oqalugiaammi tikilluaqqussumminni imaluunniit erinarsuummi nersorinnissumminni tulliuttut iserfigisinnaavaat:

* Sooruna ulloq 13. januarimi qaamaneq takkuteqqittartoq? Nunarsuup imminut kaavinnera Seqinermullu kaavinnera qanoq imminnut atappat?
* Seqernup kaaviinnarnera kaperlallu suuppat?
* Kaperlatsillugu, qaamanerit suut pinngortitameersut qaammartitsisarpat?

Quppernerit 24-25-lu allanngortinneqarsinnaapput, atuartut suliaminnut toqqakkaminnut naleqqussarlugu. Aamma pisariaqartitaq malillugu quppernerit ilaneqarsinnaapput.

Suliaat nipitut immiussatut immiunneqassaaq, Book Creatorimullu ikkunneqassalluni. Titartakkanik assinik allanilluunniit ilasinnaavaat.

**Isumassarsiorfik: Seqernup qungulluni qupperneq 26-29**

Quppernerni ukunani atuartut nersorinnilluni erinarsuutip allannera podcastimi erinarsorneqartoq nassaarisinnaavaat. Kalaallisuujuvoq, qallunaatuujuvoq lydfiilitullu nassaassaalluni. Qupperneq 27-mi lydfiili Seqineq toorlugu appisimaarneqarsinnaavoq. Allannera tikilluaqqusilluni oqalugiaasiornermut imaluunniit nersorinnilluni erinarsuusiornermut isumassarsiorfittut atorsinnaavaat.

**Atuakkap suliarineranut nassuiaat**

Podcasti *Qaamaneq takkuteqqippoq* Katrine Nyholmimit Kangiata Illorsuanut ineriartortitaavoq. Taasungalu ilusilersukkat Oncotypemit ineriartortitaapput.

Podcastimi Qaamaneq takkuteqqippoq ilinniatitsinermi atortussat Lotte Brinkmannimit aamma Daniella Maria Manuelimit ineriartortitaapput, Anholt Læringsværksted Leg med IT suleqatigalugu.

Atuartut atuagaat Book Creator suliniummik *Nutaaliorta* Kivitsisameersunit ineriartortitaavoq. Qiortakkat Rikke Falkenberg Kofoedimit aamma Daniella Maria Manuelimit, Leg med IT-minngaaniit ineriartortitaapput.

Ilinniartitsinermi atortussaq *Qaamaneq takkuteqqippoq* Creative Commons kreditering-licens CC:BY-mit saqqummersitaavoq.

Atortussat allannertaat, suliassartaat assiliartaallu agguarneqarsinnaapput, saqqummerseqqinneqarsinnaapput suliareqqinneqarsinnaallutillu, taamaallaat suminngaanneernersut nalunaarutigalugit tassalu ‘Qaamaneq takkuteqqippoq by Isfjordscenteret Ilulissat’.